cyanic-selkie/wikianc huggingface dataset:
ปูขน (ปูก้ามขน)
สำหรับในประเทศไทย ปัจจุบันสามารถเพาะขยายพันธุ์ได้แล้ว ที่โครงการหลวง บนยอดดอยอินทนนท์ จังหวัดเชียงใหม่
เดอะมัพพิตโชว์
เดอะมัพเพทส์โชว์ (The Muppet Show) เป็นรายการโทรทัศน์ฉายทางสถานีโทรทัศน์ไอทีวีของอังกฤษ รวมกับซีบีเอส สร้างโดยจิม เฮนสัน นักเชิดหุ่นมือชาวอเมริกัน มีการถ่ายทำและออกอากาศตอนทดลองในปี ค.ศ. 1974 และ 1975 จากนั้นได้สร้างและออกอากาศเป็นเวลา 5 ฤดูกาล รวมทั้งสิ้น 120 ตอน ตั้งแต่ปี 1976 ถึง 1981 และมีการสร้างเป็นภาพยนตร์อีกหลายครั้ง ได้แก่ "The Muppet Movie" (1979), "The Great Muppet Caper" (1981), "The Muppets Take Manhattan" (1984), "The Muppet Christmas Carol" (1993), "Muppet Treasure Island" (1996), "Muppets from Space" (1999), "It's a Very Merry Muppet Christmas Movie" (2002), "The Muppets' Wizard of Oz" (2005), "The Muppets" (2011) และ "Muppets Most Wanted" (2014)"
ลักษณะของรายการเป็นรายการปกิณกะ ที่มีการร้องเพลงและเต้นระบำ ถ่ายทำในโรงละคร โดยมีกบเคอร์มิตเป็นตัวเอกในฐานะผู้จัดการแสดง และมีเพื่อน ๆ หุ่นมือหลายสิบตัวเป็นตัวประกอบ โดยมีศิลปิน นักร้อง และนักแสดงรับเชิญมาเป็นแขกในรายการ หุ่นมือที่ใช้ เชิด และ พากย์เสียงโดย จิม เฮนสัน และนักเชิดหลายคนที่เคยร่วมงานกับเฮนสันในรายการเซซามี สตรีท เช่น แฟรงก์ ออซ, ริชาร์ด ฮันต์, เดฟ โกเอลซ์, เจร์รี เนลสัน
ไลฟ์ทีวี
ไลฟ์ทีวี (LIVE TV) เป็นผู้ให้บริการให้เช่าสัญญาณดาวเทียม โดยได้เช่าย่านความถี่จากดาวเทียมไทยคม 5 ความถี่ 3480 H 30000 ให้ผู้ประกอบการโทรทัศน์ดาวเทียม ในอดีตไลฟ์ทีวีเป็นผู้ผลิตช่องรายการทีวีผ่านดาวเทียมโดยดำเนินการในรูปแบบฟรีทีวีและขายลิขสิทธิ์ให้ผู้ประกอบการโทรทัศน์ระบบบอกรับสมาชิกหรือเคเบิลท้องถิ่น ดำเนินงานโดย บริษัท ไลฟ์ทีวี จำกัด ในเครือของ บริษัท ไลฟ์ อินคอร์ปอเรชั่น จำกัด (มหาชน) เป็นเจ้าของกิจการ ปัจจุบัน ไลฟ์ทีวี ได้ยุติการดำเนินกิจการแล้วเนื่องจากประสบปัญหาขาดทุนอย่างต่อเนื่อง
== ประวัติ ==
ไลฟ์ทีวี  มีชื่อเดิมว่า สไมล์ทีวี (Smile TV) เจ้าของเดิมคือ "บริษัท บีเอ็นที ทีวี จำกัด" ในเครือของ "บริษัท บีเอ็นที เอ็นเตอร์เทนเม้นท์ จำกัด (มหาชน) "
"สไมล์ทีวี" เริ่มออกอากาศครั้งแรกเมื่อวันที่ 17 พฤษภาคม พ.ศ. 2548 โดยมี นางสาววิลาสินี จิวานนท์ เป็นกรรมการผู้จัดการ บริษัท บีเอ็นทีทีวี จำกัด เริ่มแรก สไมล์ทีวี ผลิตรายการโทรทัศน์โดยแบ่งตามประเภทรายการ จำนวน 6 ช่อง ได้แก่ ช่อง เอ็มวัน มูฟวีส์วัน, เอ็มทู , อีดีเอ็น , ป๊อป แชนแนล , รักไท ทีวี และ แฟชั่นทีวี และขายลิขสิทธิช่องรายการให้ผู้ประกอบการโทรทัศน์ระบบบอกรับสมาชิกหรือเคเบิลท้องถิ่น นำไปเผยแพร่ให้แก่สมาชิกผู้รับชมในเขตพื้นที่
วันที่ 26 กันยายน 2549 ได้มีการเปลี่ยนโครงสร้างผู้ถือหุ้นบริษัทใหม่ และเปลี่ยนชื่อบริษัทจาก "บริษัท บีเอ็นที เอ็นเตอร์เทนเม้นท์ จำกัด (มหาชน)" เป็น "บริษัท ไลฟ์ อินคอร์ปอเรชั่น จำกัด (มหาชน)" "บริษัท บีเอ็นทีทีวี จำกัด" เปลี่ยนชื่อเป็น "บริษัท ไลฟ์ทีวี จำกัด" และ "สไมล์ทีวี" เปลี่ยนชื่อเป็น "ไลฟ์ทีวี" วันที่ 1 พฤศจิกายน 2549 "นายอิทธิวัฒน์ เพียรเลิศ" และ "นางสาววิลาสินี จิวานนท์" ได้แยกออกจาก บริษัท ไลฟ์ อินคอร์ปอเรชั่น จำกัด (มหาชน) และก่อตั้งบริษัทใหม่ คือ "บริษัท มีเดีย คอมมูนิเคชั่น เน็ทเวอร์ค จำกัด" และได้ก่อตั้งสถานีโทรทัศน์สำหรับบอกรับเป็นสมาชิกภายใต้ชื่อ "สไมล์ทีวี เน็ตเวิร์ค" ขึ้นมาอีกครั้ง (ปัจจุบันยุติการดำเนินธุรกิจแล้ว)
บริษัท ไลฟ์ทีวี จำกัด ได้เปลี่ยนกรรมการผู้จัดการเป็น "นายกุลพงศ์ บุนนาค"
วันที่ 2 เมษายน 2550 ได้เปิดบริการช่อง "วาไรตี้ วัน (Variety One)" ช่องรายการสาระบันเทิงในหลากหลายรูปแบบเพื่อคนทั้งครอบครัว โดยรวมอยู่ในช่องเดียวกับแฟชั่นทีวี โดยออกอากาศในแบบฟรีทีวี (Free To Air)
วันที่ 1 เมษายน 2552 ได้เปลี่ยนชื่อช่องวาไรตี้ วัน ใหม่เป็น "วัน วาไรตี้" และ (1 Variety)ปรับผังและรูปแบบรายการใหม่ โดยออกอากาศตลอด 24 ชั่วโมง และได้ยุติการออกอากาศช่อง แฟชั่นทีวี
วันที่ 1 สิงหาคม 2552 ได้ยุติการออกอากาศช่อง "อีดีเอ็น" ชั่วคราวเพื่อปรับปรุงพัฒนารูปแบบรายการ และได้ร่วมมือกับ บริษัท กันตนา กรุ๊ป จำกัด (มหาชน) เปิดช่องรายการ "มิราเคิล (Miracle)" ช่องรายการสารคดีเรื่องราวที่ลึกลับและเรื่องแปลกเหลือเชื่อ เป็นช่องรายการใหม่แทนที่
วันที่ 1 กันยายน 2552 ได้เปิดช่องรายการใหม่ 2 ช่อง คือช่องสารคดี "เอิร์ธ (EARTH)" และช่องฟุตบอล "ฟุตบอล พลัส (Football Plus)"
วันที่ 28 กันยายน 2552 ได้ร่วมกับ เดอะบริดจ์ กันตนา และ เอไอเอส จัดงานแถลงข่าวเปิดตัวรายการประกวดร้องเพลงและเต้นเป็นคู่ชายหญิงในรูปแบบเรียลลิตี้ 24 ชั่วโมง “2 Tango คู่ร้อง ทำนองรัก” ณ Muse Pub เอกมัย ซอย 10
วันที่ 1 พฤศจิกายน 2552 ได้ยุติการออกอากาศช่อง "มูฟวี่ พลัส" และเปิดช่อง "2 Tango" เพื่อถ่ายทอดสดรายการเรียลลิตี้ 24 ชั่วโมง “2 Tango คู่ร้อง ทำนองรัก”
วันที่ 1 กุมภาพันธ์ 2553 ได้มีการปรับรูปแบบรายการและเปลี่ยนโลโก้ช่อง ป๊อป และ ไทยไชโยใหม่และรายการเรียลลิตี้ “2 Tango คู่ร้อง ทำนองรัก” ได้สิ้นสุดลง ได้ซื้อลิขสิทธิ์ช่องรายการอาหาร "เอเชี่ยน ฟู๊ดส์ แชนแนล (Asian Food Channel)" จากประเทศสิงคโปร์มาออกอากาศในประเทศไทย แทนที่ช่อง 2 Tango
ร่วมมือกับ บริษัท เอสทีจี มัลติมีเดีย จำกัด เปิดช่องรายการบันเทิงเอเชีย "คลิก เอเชีย (Click Asia)" ทำให้ไลฟ์ทีวีมีช่องรายการทั้งหมด 10 ช่อง
วันที่ 21 มีนาคม 2553 ได้มีการปล่อยสัญญาณทุกช่องเป็นแบบฟรีทีวีชั่วคราวเพื่อปรับปรุงคุณภาพสัญญาณและเป็นการประชาสัมพันธ์ช่องรายการ
วันที่ 5 เมษายน 2553 ได้ยุติการออกกากาศช่อง "วัน วาไรตี้" และได้เปิดช่อง "เฟม (FAME)" ช่องรายการเซเลบริตี้วาไรตี้บันเทิงสำหรับผู้หญิง และเปิดช่อง“2 Tango คู่ร้อง ทำนองรัก” โดยการนำเทปคอนเสิร์ตและรายการต่าง ๆ เกี่ยวกับผู้เข้าแข่งขันมาออกอากาศซ้ำ
วันที่ 15 พฤษภาคม 2553 ได้มีการปรับแผนกลยุทธ์ขยายฐานผู้ชมโดยได้ปล่อยสัญญาณเป็นแบบฟรีทีวีในช่อง ป๊อป,ไทยไชโย,มิราเคิล,เฟม,และคลิกเอเชีย เพื่อให้ผู้ที่ติดจานดาวเทียมระบบซี-แบนด์ (C-Band) ได้รับชมฟรี โดยเปลี่ยนรูปแบบจากการขายลิขสิทธิ์ช่องเหล่านี้ให้ผู้ประกอบการเคเบิลทีวี มาเป็นขายโฆษณาแทน ส่วนช่องที่เหลือยังคงขายลิขสิทธิ์ให้กับผู้ประกอบการเคเบิลทีวีเช่นเดิม
วันที่ 1 สิงหาคม 2553 ได้ร่วมกับ บริษัท พีเอสไอโฮลดิ้งส์ จำกัด ผู้ผลิตจานดาวเทียมระบบ ซี-แบนด์ พีเอสไอ เปิดตัวบริการ "ไลฟ์ทีวี พลัส (LIVE TV PLUS)" เพื่อให้ผู้ชมผ่านจานดาวเทียมพีเอสไอ หรือ จานดาวเทียมในระบบ ซี-แบนด์ (C-Band) ได้รับชมช่องรายการที่เข้ารหัส โดยมีการเก็บค่าบริการผ่านทางบัตรเติมเงิน
.mz
.mz เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศโมซัมบิก เริ่มใช้ครั้งแรกเมื่อ พ.ศ. 2535
ไลฟ์ทีวี
วันที่ 1 กันยายน 2553 ได้เปิดช่องรายการกีฬาใหม่คือ "สปอร์ต พลัส (Sports Plus)" ให้อยู่ในระบบการเข้ารหัสสัญญาณ ใน ไลฟ์ ทีวี พลัส แพ็คเกจ (LIVE TV Plus)
.mz
ดูเพิ่ม
Toppdomän
ไลฟ์ทีวี
เปิดช่อง "ไลฟ์ทีวี พรีวิว (LIVE TV PREVIEW)" ออกอากาศในระบบฟรีทูแอร์ โดยนำบางช่วงของรายการต่าง ๆ ที่ออกอากาศในช่องที่เข้ารหัส นำมาออกอากาศเพื่อการโฆษณาประชาสัมพันธ์ ให้ผู้ชมได้ทดลองชม
วันที่ 19 ตุลาคม 2553 ได้ร่วมกับสโมสรฟุตบอลแมนเชสเตอร์ยูไนเต็ด ประเทศสหราชอาณาจักร จัดงานแถลงข่าวลงนามเซ็นต์สัญญาซื้อลิขสิทธิ์ช่อง Manchester United TV (MUTV) ออกอากาศในประเทศไทยตลอด 24 ชั่วโมง เป็นเวลา 3 ปี ณ ลานเซ็นทรัลเวิลด์ และได้เริ่มออกอากาศในวันที่ 29 ตุลาคม 2553 เป็นวันแรก
วันที่ 28 กุมภาพันธ์ 2554 ได้ยุติการออกอากาศช่อง "คลิกเอเชีย" และช่อง "เฟม" ได้นำช่องสัญญาณให้ผู้ผลิตรายอื่นเช่าสัมปทาน
วันที่ 30 กันยายน 2554 ได้ยุติการออกอากาศช่อง "เอิร์ธ"  "เบบี้ ทีวี" และ "ไลฟ์ทีวี ฟรีวิว" ได้นำช่องสัญญาณให้ผู้ผลิตรายอื่นเช่าสัมปทาน
วันที่ 31 ธันวาคม 2554 ได้ยุติบริการ ไลฟ์ทีวี พลัส และยุติการออกอากาศช่อง "เอเชี่ยนฟู้ดส์แชนแนล" เนื่องจากหมดสัญญาสัปทาน
วันที่ 31 มีนาคม 2555 ไลฟ์ทีวีประสบปัญหาขาดทุนต่อเนื่อง เพราะธุรกิจทีวีดาวเทียมมีภาวะการแข่งขันที่สูงมากมีผู้ประกอบการรายอื่น ๆ เข้ามาในตลาดมากมาย จึงได้มีการยุติการผลิตช่องทีวีดาวเทียมภายใต้ชื่อไลฟ์ทีวีทั้งหมด โดยโอนกรรมสิทธิ์ช่องรายการที่เหลือ ดังนี้
ไลฟ์ ทีวี พลัส
ไลฟ์ ทีวี ร่วมกับจานดาวเทียมพีเอสไอเปิดตัวบริการ "ไลฟ์ ทีวี พลัส (LIVE TV PLUS)" เป็นการขยายฐานผู้ชมโดยการเพิ่มช่องทางการรับชมช่องรายการที่เข้ารหัส ซึ่งจากเดิมเป็นการขายลิขสิทธื์ให้ผู้ประกอบการเคเบิลทีวีท้องถิ่นเท่านั้น โดยได้เพิ่มบริการสำหรับผู้ที่ติดจานดาวเทียมพีเอสไอที่สนใจรับชมช่องรายการเพิ่ม ทั้งนี้ผู้ชมจะต้องมีกล่องรับสัญญาณดาวเทียมรุ่น โอทู (O2) และรุ่น โบนัส (BONUS) ที่มีอุปกรณ์ถอดรหัสแซทเมลล์ (Dongle Satmail) เท่านั้นจึงจะสามารถรับชมได้ ปัจจุบันยุติการดำเนินการแล้วตั้งแต่วันที่ 31 ธันวาคม 2554 เนื่องจากประสบปัญหาภาวะขาดทุน
Muellerargia
Muellerargia เป็นสกุลของพืชดอกที่อยู่ในวงศ์ Cucurbitaceae.
สปีชีส์ในสกุล ได้แก่:
วรางคนาง วุฑฒยากร
พิมฉัตร์ ณรงค์ภิรมย์กุล (ชื่อเดิม:วรางคนาง วุฑฒยากร) ชื่อเล่น พลอย เป็นนักแสดง นางแบบ พิธีกรชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงสังกัดช่องเวิร์คพอยท์ เจ้าของตำแหน่งมิสทัวริซึมไทยแลนด์ 2014 และมิสทัวริซึมควีนออฟเดอะเยียร์อินเตอร์เนชันแนล 2014
ประวัติ
เกิดเมื่อวันพุธที่ 17 มิถุนายน พ.ศ. 2535 ที่ อำเภอเมือง จังหวัดนครสวรรค์ จบการศึกษาระดับมัธยมศึกษาจาก โรงเรียนนวมินทราชูทิศ มัชฌิม และสำเร็จการศึกษาระดับปริญญาตรี คณะสังคมศาสตร์  (สาขาวิชาประวัติศาสตร์) มหาวิทยาลัยนเรศวร และสำเร็จการศึกษาระดับปริญญาโท คณะนิเทศศาสตร์ (สาขาวิชาสื่อสารการตลาดและแบรนด์) มหาวิทยาลัยธุรกิจบัณฑิตย์
พลอยได้เข้าสู่วงการบันเทิงจากการประกวดมิสแกรนด์ไทยแลนด์ 2014 และได้รับตำแหน่งมิสแกรนด์ไรส์ซิงสตาร์ โดยได้เซ็นสัญญากับสถานีโทรทัศน์สีกองทัพบกช่อง 7 เป็นเวลา 3 ปี และหมดสัญญากับช่อง 7 ปัจจุบันเป็นนักแสดง, พิธีกร สังกัด Workpoint Entertainment
มิสทัวริซึมอินเตอร์เนชันแนล 2014
พลอยเป็นตัวแทนประเทศไทยในการประกวดมิสทัวริซึมอินเตอร์เนชันแนล ปี 2014 ซึ่งเป็นเวทีที่ใช้ในการประชาสัมพันธ์ ส่งเสริมการท่องเที่ยวของประเทศมาเลเซีย จัดขึ้นในวันที่ 31 ธันวาคม พ.ศ. 2557 โดยในการประกวดครั้งนี้พลอยสามารถคว้าตำแหน่งรองชนะเลิศอันดับ 1 (มิสทัวริซึมควีนออฟเดอะเยียร์อินเตอร์เนชันแนล 2014) พร้อมด้วยรางวัลพิเศษอีก 3 รางวัลคือ นางงามยิ้มสวย มิสโฟกัสพอยส์ดาซซ์ลิง และเบสท์แคทวอร์ค โดยผู้ชนะปี 2014 คือ เฟดยา ฮาราบี จากเวเนซุเอลา
ศิลปะลวงตา
ศิลปะลวงตา (ภาษาอังกฤษ: Op art หรือ Optical art) เป็นทัศนศิลป์โดยเฉพาะจิตรกรรมในการสร้างภาพลวงตา
ศิลปะลวงตาเป็นวิธีการเขียนที่คำนึงถึงความสัมพันธ์ระหว่างความลวงตาและพื้นผิวของภาพ ระหว่างความเข้าใจและการมองเห็น ศิลปะลวงตาเป็นงานศิลปะแบบนามธรรมที่งานส่วนใหญ่เป็นสีขาวดำ เมื่อมองภาพผู้ชมมองอาจจะมีความรู้สึกว่ามีความเคลื่อนไหวในภาพ, มีภาพซ่อนอยู่ในภาพ, มีแสงวาบหรือความไหว, เป็นลายหรือมีความโก่งหรือบิดเบี้ยว
เมทริกซ์เครื่องหมาย
เมทริกซ์เครื่องหมาย (signature matrix) คือเมทริกซ์ทแยงมุมที่มีสมาชิกบนเส้นทแยงมุมหลักเป็น +1 หรือ −1 เท่านั้น ส่วนสมาชิกอื่นเป็น 0 สามารถเขียนให้อยู่ในรูปแบบทั่วไปดังนี้
เมทริกซ์เครื่องหมายทุกเมทริกซ์เป็นเมทริกซ์อาวัตนาการ (involutory matrix) กล่าวคือตัวผกผันของเมทริกซ์มีค่าเท่ากับเมทริกซ์ตัวเดิม เมทริกซ์เครื่องหมายเป็นผลลัพธ์ที่เกิดจากการหารากที่สองของเมทริกซ์เอกลักษณ์ อย่างไรก็ตาม รากที่สองของเมทริกซ์เอกลักษณ์ ไม่ได้มีคำตอบเป็นเมทริกซ์เครื่องหมายเพียงอย่างเดียว
เนื่องจากเมทริกซ์เครื่องหมายเป็นทั้งเมทริกซ์อาวัตนาการและเมทริกซ์สมมาตร ดังนั้นเมทริกซ์เครื่องหมายจึงจัดว่าเป็นเมทริกซ์เชิงตั้งฉาก (orthogonal matrix) ซึ่งทำให้การแปลงเชิงเส้นที่ใช้เมทริกซ์เครื่องหมาย เกิดคุณสมบัติสมมิติ (isometry)
แบร์รี กิบบ์
เซอร์ แบร์รี แอลัน ครอมพ์ตัน กิบบ์ นักร้อง นักแต่งเพลง นักกีตาร์ชาวอังกฤษ  เป็นหนึ่งในสามพี่น้องกิบบ์ ที่เป็นสมาชิกวงบีจีส์ วงดนตรีป็อปวงหนึ่งที่ประสบความสำเร็จสูงสุด โดยเป็นพี่ชายคนโตของฝาแฝดโรบินกับมอริซ และแอนดี กิบบ์  แบร์รี กิบบ์ เป็นนักแต่งเพลงชาวอังกฤษที่ประสบความสำเร็จสูงสุดเป็นอันดับ 5 บนชาร์ตของอังกฤษ
แบร์รี กิบบ์ เกิดที่เกาะแมน ประเทศอังกฤษ ต่อมาครอบครัวย้ายไปอยู่ที่แมนเชสเตอร์ และย้ายไปอาศัยที่บริสเบน ประเทศออสเตรเลียในปี ค.ศ. 1958 แบร์รีกับน้องชายฝาแฝดคือ โรบินและมอริซ ได้เริ่มร้องเพลงและบันทึกเสียงในชื่อ "บีจีส์" ก่อนจะย้ายกลับประเทศอังกฤษในปี 1967 และส่งเดโมเทปให้กับไบรอัน เอปสไตน์ผู้จัดการวงเดอะบีเทิลส์ ซึ่งส่งต่อให้กับโรเบิร์ต สติกวูด และได้เซ็นสัญญาออกแผ่นเสียงในอังกฤษและสหรัฐอเมริกา และประสบความสำเร็จสูงสุด มียอดขายมากกว่า 100 ล้านแผ่น ต่อมาพี่น้องกิบบ์ได้ย้ายไปอาศัยที่ไมอามี ฟลอริดา สหรัฐอเมริกา ตั้งแต่ปี 1975 จนถึงปัจจุบัน
ในการร้องเพลงประสานเสียงของบีจีส์ มอริซป็นคนร้องโทนเสียงบีบแหลมสูงสุด
ตราแผ่นดินของทาจิกิสถาน
ตราแผ่นดินของทาจิกิสถาน ประกาศใช้อย่างเป็นทางการเมื่อปี พ.ศ. 2536 โดยมีลักษณะอย่างเดียวกันกับ ตราเดิมของสาธารณรัฐสังคมนิยมโซเวียตทาจิก. ในช่วงระหว่างการเปลี่ยนถ่ายอำนาจ สัญลักษณ์ค้อนเคียวที่สื่อถึงการปฏิวัติรัสเซีย พ.ศ. 2460 ได้ถูกตัดออก พร้อมกับมีการแก้ไขตราแผ่นดินในบางลักษณะ
ด้านซ้ายช่อดอกฝ้าย และ ด้านขวา รวงข้าวสาลีสุกเป็นรูปวงพระจันทร์ พันด้วยแถบริบบิ้นสีธงชาติ ซึ่งพืชทั้งสองชนิดนี้ เป็นสินค้าสำคัญที่ทำรายได้ให้ทาจิกิซสถาน สื่อถึง ดินแดนที่มีพืชพรรณธัญญาหารอุดมสมบูรณ์ โดย ดอกฝ้าย หมายถึง ความบริสุทธิ์ของชนชาวทาจิก และ รวงข้าวสาลี หมายถึง ความสว่างไสวของชาติเหมือนรวงข้าวสีทอง เหนือช่อดอกฝ้าย และ รวงข้าวสาลี มีรูปภูเขาปาร์มาร์ภายใต้แสงรัศมีของดวงอาทิตย์ ประกอบมีรูปมงกุฎล้อมด้วยดาวห้าแฉก 7 ดวง รูปเหล่านี้เป็นสีทอง รองรับด้วยหนังสือ.
ภายหลังการล่มสลายของสหภาพโซเวียตในปี พ.ศ. 2535 ได้มีการประกาศใช้ตราแผ่นดินแบบแรก มีลักษณะเป็นรูปสิงโตยืนเหยียบภูเขาปาร์มาร์ รองรับรับด้วยรวงข้าวสาลีสุกเป็นรูปวงพระจันทร์ พันด้วยแถบริบบิ้นสีธงชาติทั้งสองข้าง ในสมัยประธานาธิบดี เอมอมาลี ราห์มอน
เทศบาลตำบลทองแสนขัน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอทองแสนขัน อยู่ห่างจากศาลากลางจังหวัดอุตรดิตถ์ประมาณ 37.3 กิโลเมตร อยู่ห่างจากกรุงเทพมหานครประมาณ 465 กิโลเมตร ตรงกลางของเขตเทศบาลมีคลองตรอนไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 12.65 ตารางกิโลเมตรหรือคิดเป็น 7,906.25 ไร่
ไลฟ์อิสสเตรนจ์: บีฟอร์เดอะสตอร์ม
ไลฟ์อิสสเตรนจ์: บีฟอร์เดอะสตอร์ม (Life Is Strange: Before the Storm) เป็นวิดีโอเกมผจญภัยกราฟิกแบ่งเป็นตอน ที่พัฒนาโดยเดคไนน์ และจำหน่ายโดยสแควร์อีนิกซ์ ทั้งสามตอนถูกวางจำหน่ายสำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน ในปลายปี 2017 และสำหรับลินุกซ์ โอเอสเทน แอนดรอยด์ และ ไอโอเอส ในปลายปี 2018 ตัวเกมเป็นเกมลำดับที่สองของซีรีส์เกม ไลฟ์อิสสเตรนจ์ โดยเป็นภาคก่อนหน้าของเกมดั้งเดิมโดย มุ่งเน้นไปที่โคลอี้ ไพรซ์ในวัยสิบหกปี และความสัมพันธ์ของเธอกับเพื่อนร่วมชั้นอย่าง เรเชล แอมเบอร์  การเล่นส่วนใหญ่เกี่ยวข้องกับการใช้ บทสนทนาการแยก และการโต้ตอบกับสภาพแวดล้อม
เดคไนน์ เริ่มพัฒนาเกมในปี 2016 โดยใช้เอนจินเกมยูนิตี นักพากษ์จากเกมดั้งเดิมไม่ได้ให้เสียงเพราะการประท้วงของสมาคมนักพากย์ SAG-AFTRA แต่กลับมารับบทบาทของเธอในตอนพิเศษเมื่อการประท้วงจบลง วงดอดเจอร์ วงอินดี้จากประเทศอังกฤษเขียนและทำเพลงให้กับเกมภาคนี้ ไลฟ์อิสสเตรนจ์: บีฟอร์เดอะสตอร์ม ได้รับการวิจารณ์ที่ดีโดยทั่วไปการยกย่องตัวละครธีมและเรื่องราว ในขณะที่วิพากษ์วิจารณ์ข้อเสีย เช่น เนื้อเรื่องที่ขัดกับเกมดั้งเดิม ความสัมพันธ์หลัก ๆ และการตัดสินใจของผู้เล่นในตอนท้ายของเกม
รูปแบบการเล่น
ไลฟ์อิสสเตรนจ์: บีฟอร์เดอะสตอร์ม เป็นการ ผจญภัยกราฟิกแบ่งเป็นตอน เล่นผ่าน มุมมองบุคคลที่สาม ผู้เล่นจะได้ควบคุม โคลอี้ ไพรซ์ วัยสิบหกปีเมื่อสามปีก่อนเนื้อเรี่องใน ไลฟ์อิสสเตรนจ์ ภาคแรก เกมไม่ได้มีการใช้เดินทางข้ามเวลา แต่จะมีคุณสมบัติความสามารถในการ "ตอบโต้" ซึ่งผู้เล่นสามารถใช้เพื่อเลี่ยง โคลอี้ ออกจากสถานการณ์ที่ล่อแหลมบางอย่างได้ ซึ่ง "ตอบโต้" อาจทำให้สถานการณ์แย่ลงได้เช่นกัน แผนผังบทสนทนาถูกใช้เมื่อการสนทนาหรือความเห็นปรากฏขึ้น การตัดสินใจนั้นจะเป็นครั้งคราวจะเปลี่ยนผลลัพธ์ชั่วคราวหรือถาวรก็ได้ สภาพแวดล้อมสามารถโต้ตอบ และเปลี่ยนแปลง รวมถึงการทำเครื่องหมายบนผนังด้วยกราฟฟิตีได้
ม้าตัวเก็งหาย
"ม้าตัวเก็งหาย" เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในเดือนธันวาคม ค.ศ. 1892 วาดภาพประกอบโดยซิดนีย์ พาเก็ต และยังเป็นเรื่องสั้นลำดับแรกจากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุ ในปี ค.ศ. 1893
ดอยล์ถือว่าเรื่อง "ม้าตัวเก็งหาย" เป็นหนึ่งในเรื่องสั้นเชอร์ล็อก โฮมส์เรื่องโปรดของตน "ม้าตัวเก็งหาย" เป็นหนึ่งในเรื่องสั้นเชอร์ล็อก โฮมส์ที่เป็นที่นิยมที่สุด เป็นเรื่องราวเกี่ยวกับม้าแข่งชื่อดังที่หายตัวไป (เป็นม้าของพันเอกรอสที่ชนะเลิศในการแข่งขันจนมีชื่อเสียง) ในช่วงก่อนการแข่งขันที่สำคัญรวมทั้งมีการฆาตกรรมผู้ฝึกม้าของม้าตัวดังกล่าว เรื่องสั้นโดดเด่นด้วยบรรยากาศของทุ่งดาร์ตมัวร์อันเป็นสถานที่เกิดเหตุและสภาพแวดล้อมของกีฬาแข่งขันในช่วงปลายสมัยวิกตอเรีย เนื้อเรื่องมีความเกี่ยวพันกับ "ความผิดประหลาดของสุนัขในตอนกลางคืน":
ประวัติการตีพิมพ์
"ม้าตัวเก็งหาย" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนธันวาคม ค.ศ. 1892 และในสหรัฐอเมริกาในนิตยสารสแตรนด์ฉบับสหรัฐเมื่อเดือนมกราคม ค.ศ. 1893 และยังตีพิมพ์ในนิตยสารฮาเพอส์วีกลี (สหรัฐอเมริกา) ในวันที่ 25 กุมภาพันธ์ ค.ศ. 1893 ภาพวาดประกอบเนื้อเรื่อง 9 ภาพวาดโดยซิดนีย์ พาเก็ต ตีพิมพ์ในนิตยสารสแตรนด์ และ 2 ภาพวาดโดย W. H. Hyde ตีพิมพ์ในนิตยสารฮาเพอส์วีกลี เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุ ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกา
เขตบริหารพิเศษฮ่องกงในโอลิมปิกฤดูร้อน 2016
กรีฑา
ผลการแข่งขัน
พ.ศ. 2435
พุทธศักราช 2435 (นับแบบใหม่) ตรงกับปีคริสต์ศักราช 1892 เป็นปีอธิกสุรทินที่วันแรกเป็นวันศุกร์ ตามปฏิทินเกรกอเรียน
วัดป่าภูธรพิทักษ์
วัดป่าภูธรพิทักษ์ เป็นวัดราษฎร์สังกัดคณะธรรมยุติกนิกาย ตั้งอยู่ที่ หมู่ 3 ตำบลธาตุเชิงชุม อำเภอเมืองสกลนคร จังหวัดสกลนคร (ติดกับวัดพระธาตุนารายณ์เจงเวง) เป็นวัดกรรมฐานสายพระอาจารย์มั่น ภูริทตฺโต โดยมีเจ้าอาวาสเป็นพระกรรมฐานที่สำคัญ เช่น พระอาจารย์ฝั้น อาจาโร พระโพธิธรรมาจารย์เถร วิ. (สุวัจน์ สุวโจ) พระรัชมงคลนายก (คำดี ปญฺโญภาโส) พระครูอุดมธรรมสุนทร (แปลง สุนฺทโร) และพระครูวิทิตธรรมาภิวัฒน์ (วิชิต วิทิโต) เป็นต้น
ประวัติ
วัดป่าภูธรพิทักษ์ เดิมชื่อ วัดป่าธาตุนาเวง ตั้งอยู่บริเวณป่าดงดิบ อยู่ใกล้กับโรงเรียนพลตำรวจ เขต 4 และในปัจจุบันคือมหาวิทยาลัยราชภัฏสกลนคร (เดิมเป็นโรงเรียน มาเป็นวิทยาลัย และมาเป็นสถาบันราชภัฏสกลนคร จนได้รับการสถาปนายกฐานะขึ้นเป็นมหาวิทยาลัยราชภัฏสกลนคร เมื่อวันที่ 15 มิถุนายน 2547) ได้มาแทนโรงเรียนพลตำรวจเขต 4 ที่ยกเลิกไป การเดินทางของพระอาจารย์ฝั้น อาจาโร เพื่อไปงานศพของแม่ชีสาลิกาที่จังหวัดอุบลราชธานีนั้น ท่านต้องมาพักที่วัดป่าภูธรพิทักษ์ ตั้งใจว่าจะพักเพียงคืนเดียวที่วัดแห่งนี้ แต่เนื่องจากได้มีผู้นิมนต์ให้จำพรรษาอยู่ที่จังหวัดสกลนคร จะได้แบ่งเบาภาระพระอาจารย์มั่น ภูริทตฺโต พระอาจารย์ใหญ่สายธรรมยุติกนิกาย ประกอบกับกิจที่จะต้องไปงานศพแม่ชีสาลิกาที่ตั้งใจไว้ ได้หมดความจำเป็นเพราะศพแม่ชีสาลิกาได้เผาเสร็จเรียบร้อยแล้ว พระอาจารย์ฝั้น อาจาโร จึงตกลงรับปากจำพรรษาอยู่ที่วัดป่าภูธรพิทักษ์ตั้งแต่ปี พ.ศ. 2488 เป็นต้นมา ระหว่างที่ท่านจำพรรษาอยู่ที่วัดแห่งนี้ ได้บูรณะวัด ซ่อมแซมกุฏิที่พังให้มีสภาพดี สำหรับเป็นที่พักอาศัย และต่อมาวัดธาตุนาเวงได้เปลี่ยนชื่อมาเป็นวัดป่าภูธรพิทักษ์
วัดป่าภูธรพิทักษ์ตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 10 มกราคม พ.ศ 2528
ศาสนสถานที่สำคัญภายในของวัด
เจดีย์พิทักษ์รักษ์ภูธรจัดสร้างโดย พระครูวิทิตธรรมาภิวัฒน์ (วิชิต วิทิโต) สร้างเพื่อเก็บบรรจุพระบรมสารีริกธาตุและอัฐิธาตุของครูบาอาจารย์พระกรรมฐานสายพระอาจารย์มั่น ภูริทตฺโต เช่น พระอาจารย์ฝั้น อาจาโร, หลวงปู่คำดี ปญฺโญภาโส, พระอาจารย์สุวัจน์ สุวโจ, หลวงปู่เทส เทสฺรํสี และหลวงตาพระมหาบัว ญาณสมฺปนฺโน เป็นต้น
อุโบสถสังฆภูธรจัดสร้างตามดำริของพระรัชมงคลนายก (คำดี ปญฺโญภาโส) สร้างเพื่อประกอบสังฆกรรมทางศาสนา ลักษณะพิเศษของพระอุโบสถ คือเป็นศาลาและพระอุโบสถในหลังเดียวกัน ชั้นล่างเป็นศาลา ชั้นบนเป็นพระอุโบสถสำหรับประกอบสังฆกรรม เช่น พิธีบวช ลงปาฏิโมกข์ ต้อนรับพระเถระ เป็นต้น
กุฏิพระอาจารย์ฝั้น อาจาโรเป็นสถานที่พำนักของพระอาจารย์ฟั่น อาจาโร ในอดีตเพื่อพักผ่อนอิริยาบถและเจริญวิปัสสนากรรมฐานตามฉบับพระอาจารย์มั่น ภูริทตฺโต เป็นลักษณะกุฏิกรรมฐานฉบับพระป่าที่มีความเรียบง่าย ซึ่งได้บูรณะ
อลัน พาร์สันส์
อลัน พาร์สันส์ (20 ธันวาคม ค.ศ. 1948 -) ซาวด์เอนจิเนียร์ โปรดิวเซอร์ และนักดนตรีชาวอังกฤษ มีส่วนร่วมในการผลิตผลงานที่ได้รับความนิยมของศิลปินหลายคน รวมทั้งอัลบั้ม Abbey Road ของเดอะบีทเทิลส์ และอัลบั้ม The Dark Side of the Moon ของพิงก์ ฟลอยด์
พาร์สันส์เกิดที่ลอนดอน เริ่มงานตั้งแต่ปี ค.ศ. 1967 ขณะมีอายุเพียง 18 ปีโดยเป็นผู้ช่วยซาวด์เอนจิเนียร์ ที่ห้องบันทึกเสียงแอบบีย์โรดของ EMI ผลงานชิ้นแรกคืออัลบั้ม Abbey Road ของเดอะบีทเทิลส์ จากนั้นได้ร่วมผลิตผลงานหลายชุดของพอล แม็คคาร์ตนีย์, เดอะ ฮอลลีส์, อัล สจวต และมีส่วนร่วมอย่างมากในอัลบั้ม The Dark Side of the Moon ที่ประสบความสำเร็จสูงสุดของพิงก์ ฟลอยด์
ในปี ค.ศ. 1975 พาร์สันส์ ได้ร่วมกับ เอริก วูลฟ์สัน โปรดิวเซอร์และนักแต่งเพลง ก่อตั้งวงดนตรีชื่อ ดิ อลัน พาร์สันส์ โปรเจกต์ โดยรวมกลุ่มนักดนตรีที่ผลิตงานอยู่เบื้องหลังให้กับศิลปินต่างๆ ผลิตผลงานออกมา 10 ชุด โดยไม่จัดการแสดงสด ก่อนจะยุบวงไปในปี ค.ศ. 1987
เพลง Sirius เป็นเพลงบรรเลงแทรคแรกของอัลบั้ม Eye in the Sky ในปี ค.ศ. 1982 ที่ประสบความสำเร็จที่สุด ขึ้นถึงอันดับ 7 ในชาร์ตนิตยสารบิลบอร์ดของสหรัฐ ได้รับความนิยมจากทีมกีฬาอาชีพหลายทีมในสหรัฐอเมริกา นำมาใช้เป็นเพลงเปิดตัวนักกีฬาลงสู่สนามแข่งขัน เช่น ชิคาโก บูลส์, พิตสเบิร์ก สตีลเลอร์ส, นิวออร์ลีนส์ เซนต์ส, แคนซัสซิตี ชีฟส์, ฟีนิกซ์ ซันส์, ดีทรอยต์ ไลอันส์ รวมถึง แมนเชสเตอร์ซิตี ในฤดูกาล 2007/2008
ปัจจุบันอลัน พาร์สันส์ ใช้ชีวิตอยู่ในซานตาบาร์บารา แคลิฟอร์เนีย สหรัฐอเมริกา
แหล่งข้อมูลอื่น
1948
ปาโบล ปิกาโซ
วัยเด็ก
ในวัยเด็ก เขาฉายแววการเป็นศิลปินระดับโลกด้วยการพูดคำว่า "ปิซ ปิซ" (มาจากคำว่า ลาปิซ ที่แปลว่าดินสอในภาษาสเปน) เป็นคำแรก แทนที่จะพูดคำว่า "แม่" เหมือนเด็กทั่วไป บิดาของเขาเป็นอาจารย์สอนวาดภาพ ซึ่งอาจเป็นส่วนสำคัญที่ทำให้เขาได้รับพรสวรรค์นี้มาตั้งแต่ยังเด็ก ปิกาโซได้รับจานสีและพู่กันเป็นของขวัญวันเกิดตอนอายุ 6 ขวบจากบิดา ครั้งนึงที่บิดาของปิกาโซกำลังวาดรูปนกพิราบของเขาอยู่นั้น สิ่งที่น่าทึ่งก็ได้บังเกิดขึ้น เมื่อบิดาของเขาออกไปจากห้องเพื่อทำอะไรบางอย่าง ปิกาโซได้เข้าไปในห้อง แล้ววาดภาพนกพิราบต่อจนเสร็จ เมื่อบิดาเขากลับเข้ามาจึงได้พบว่าภาพที่วาดนั้น เสร็จสมบูรณ์และเห็นว่าสวยกว่าที่ตนเองวาดเสียอีก และเมื่อเขาอายุเพียงแค่ 15 ปี เขาได้มีสตูดิโอเป็นของตัวเอง
วัยทำงาน
หลังจากเริ่มต้นอย่างผิดพลาดด้วยการเป็นนักเรียนด้านศิลปะที่เมืองมาดริดและช่วงโบฮีเมี่ยนในเมืองบาร์เซโลนา เขาได้เดินทางมาที่ปารีสครั้งแรกเมื่อเดือนตุลาคม ค.ศ. 1900 ซึ่งถือเป็นเมืองหลวงด้านศิลปะ และได้ย้ายอาศัยอยู่อย่างถาวรเมื่อเดือนเมษายน ค.ศ. 1904
ภาพเขียนของปิกาโซแบ่งเป็นช่วงต่าง ๆ ได้ดังนี้
ยุคสีน้ำเงิน
อยู่ในช่วงระหว่าง ค.ศ. 1901–1904 ปิกาโซจมลงไปในภาวะซึมเศร้ารุนแรง เขาวาดภาพสีเดียวเป็นหลักในเฉดสีของสีฟ้า สีเขียวและสีฟ้าอ่อนผสมกับสีอื่น ๆ ทำให้งานของเขาในช่วงนี้มีลักษณะที่อึมครึม เขาได้รับแรงบันดาลใจในการวาดภาพลักษณะนี้จากการเดินทางผ่านประเทศสเปนและการฆ่าตัวตายของการ์ลัส กาซาแฌมัส เพื่อนของเขา แต่วาดผลงานในเมืองปารีส เขาเลือกใช้สีที่เรียบง่ายและถ่ายทอดเรื่องเศร้าโศก เช่นเรื่องโสเภณี ขอทาน ขี้เมา เป็นภาพวาดที่สะท้อนชีวิตของผู้คนในสังคมเมืองปารีสที่ไม่ได้รับการเอาใจใส่เพื่อเป็นการเสียดสีหรือวิจารณ์สังคมในขณะนั้น เป็นต้น
ยุคสีชมพู
อยู่ในช่วงระหว่าง ค.ศ. 1904–1906 เป็นภาพที่วาดด้วยโทนสีที่สดใส เช่น สีส้ม สีชมพู และสีเนื้อ ซึ่งเป็นโทนสีที่ตรงกันข้ามกับยุคสีน้ำเงิน ซึ่งในช่วง ค.ศ. 1904 เป็นช่วงที่เขามีความสุขจากความสัมพันธ์กับคนรักคนแรกของเขาคือ แฟร์น็องด์ ออลีวีเย และประกอบกับสภาพจิตใจที่ดีขึ้น ซึ่งอาจเป็นสาเหตุหนึ่งที่ทำให้งานของเขามีความเปลี่ยนแปลงไปจากเดิม เขามักวาดภาพในลักษณะที่เกี่ยวข้องกับลวดลายข้าวหลามตัด นักแสดง และตัวตลกเป็นต้น
ยุคอิทธิพลแอฟริกา
อยู่ในช่วงระหว่าง ค.ศ. 1906–1909 เป็นช่วงเวลาที่ปิกาโซได้รับอิทธิพลจากงานประติมากรรมแอฟริกาที่ถูกนำกลับไปยังพิพิธภัณฑ์ในกรุงปารีส เป็นผลมาจากการขยายตัวของจักรวรรดิฝรั่งเศสในแอฟริกา โดยงานประติมากรรมจากแอฟริกาเป็นแรงบันดาลใจสำหรับบางส่วนของการทำงานของเขา ความสนใจของเขาถูกจุดประกายโดยอ็องรี มาติส ที่แสดงให้เขาเห็นหน้ากากจากภูมิภาคในทวีปแอฟริกา โดยผลงานในช่วงยุคนี้ได้มีอิทธิพลพัฒนาส่งต่อมาช่วงบาศกนิยมอีกด้วย
ยุคบาศกนิยม
บาศกนิยมเป็นยุคความเคลื่อนไหวทางศิลปะล้ำยุคในศตวรรษที่ 20 ริเริ่มโดยปิกาโซ และฌอร์ฌ บรัก ได้เปลี่ยนรูปโฉมของจิตรกรรมและประติมากรรมยุโรป รวมไปถึงดนตรีและงานเขียนที่เกี่ยวข้อง สาขาแรกของบาศกนิยมเป็นที่รู้จักกันในชื่อ "บาศกนิยมแบบวิเคราะห์" (analytical cubism) เป็นความเคลื่อนไหวทางศิลปะที่มีอิทธิพลรุนแรงและมีความสำคัญอย่างมากในฝรั่งเศส แม้จะเป็นช่วงเวลาที่ไม่นานนักระหว่าง ค.ศ. 1907–1911 ความเคลื่อนไหวในช่วงที่สองนั้นถูกเรียกว่า "บาศกนิยมแบบสังเคราะห์" (synthetic cubism) ได้แพร่กระจายและตื่นตัวจนกระทั่ง ค.ศ. 1919 เมื่อความเคลื่อนไหวของลัทธิเหนือจริงเป็นที่นิยม
ปิกาโซและบราคพยายามเน้นคุณค่าของปริมาตรกับอากาศซึ่งสัมพันธ์กันเต็มไปหมดในภาพ อีกทั้งไม่เห็นด้วยในหลักการของผู้นิยมลัทธิประทับใจ ซึ่งละเลยความสำคัญของรูปทรงและปริมาตร ศิลปินต่างสำรวจความละเอียดของสิ่งที่พวกเขาต้องการวาด ด้วยการทำลายรูปทรงเหล่านั้นให้กลายเป็นชิ้นเล็กชิ้นน้อยไม่ปะติดปะต่อกัน รูปทรงบางรูปอาจทับซ้อนกัน หรือเหลื่อมล้ำกันและกัน โดยมีจุดประสงค์สำคัญในเรื่องปริมาตรเป็นเป้าหมายสูงสุด การสร้างภาพที่มีการจัดวางแบบผสมผสานแปลกใหม่ ไม่เน้นกฎเกณฑ์ และนำเสนอภาพแง่มุมต่าง ๆ และที่สำคัญศิลปินทั้งสองเน้นว่า ผลงานบาศกนิยมไม่ใช่งานสามมิติ แต่มีมิติที่สี่เข้ามา ซึ่งได้แก่ มิติของเวลา ที่สัมพันธ์กับการรับรู้ของมนุษย์ พร้อมกันนี้อันนาสันได้เปรียบเทียบระหว่างคติโฟวิสต์กับบาศกนิยมไว้ว่า แนวทางของคติโฟวิสต์มีลักษณะการสร้างงานในการใช้สีที่โดดเด่นกว่าลัทธิอื่น แต่การนำเสนอรูปร่างของคนที่ไม่มีการเปลี่ยนแปลงไปจากเดิม ในขณะที่บาศกนิยมสามารถนำไปเป็นแนวทางการสร้างศิลปะลัทธิอื่น ๆ ได้ต่อไป เช่น งานโครงสร้าง (constructivism) งานเหนือจริง (surrealism) รูปแบบของบาศกนิยม เป็นต้น
ในผลงานศิลปะของบาศกนิยมนั้น วัตถุจะถูกทำให้แตกเป็นชิ้น วิเคราะห์ และประกอบกลับขึ้นมาใหม่ในรูปลักษณ์ที่เป็นนามธรรมแทนที่จะแสดงวัตถุให้เห็นจากเพียงมุมมองเดียว จิตรกรนั้นได้ถ่ายทอดวัตถุจากหลายแง่มุมเพื่อที่จะแสดงให้เห็นถึงวัตถุที่อยู่ในสภาพแวดล้อมที่กว้างขึ้น บ่อยครั้งนักที่ผืนราบดูเหมือนจะตัดกันในมุมที่เป็นไปโดยบังเอิญ ปราศจากความสอดคล้องของความลึก ส่วนพื้นหลังและผืนราบแทรกเข้าไปในระหว่างกันและกันเพื่อที่จะทำให้เกิด พื้นที่ที่ไม่ชัดเจนอย่างผิวเผิน ซึ่งเป็นหนึ่งในคุณลักษณะเฉพาะของบาศกนิยม
ยุคนิยมแบบแผนและเหนือจริง
ในช่วงเวลาดังต่อไปนี้เป็นกระแสการเปลี่ยนแปลงของสงครามโลกครั้งที่หนึ่ง ปิกาโซเริ่มผลิตงานในรูปแบบลัทธิคลาสสิกใหม่ การ "กลับไปทำงานแบบตามสั่ง" ตามรูปแบบที่เคยมีมานี้เห็นได้ชัดในการทำงานของศิลปินชาวยุโรปจำนวนมากในช่วง ค.ศ. 1920 รวมทั้งอ็องเดร เดอแร็ง, จอร์โจ เด กีรีโก, จีโน เซเวรีนี, ศิลปินกลุ่ม น็อยเออซัคลิชไคท์ และกลุ่ม โนเวเชนโตอีตาเลียโน ภาพวาดปิกาโซและภาพวาดจากช่วงเวลานี้คล้ายคลึงกับรูปแบบผลงานของราฟาเอลและฌ็อง-โอกุสต์-ดอมีนิก แอ็งกร์ เนื้อหางานที่มีชื่อเสียงมากที่สุดของปิกาโซคือ เกร์นิกา เป็นภาพของเขาจากการระเบิดของเยอรมนีในช่วงสงครามกลางเมืองในสเปนบนผืนผ้าใบขนาดใหญ่ แสดงถึงความไร้มนุษยธรรมทารุณโหดร้ายและความสิ้นหวังของสงคราม
ยุคสุดท้าย
ผลงานสุดท้ายของปิกาโซเป็นการผสมของรูปแบบวิธีในการแสดงออกในงานของเขาจนกระทั่งจบชีวิต ปิกาโซเพิ่มเติมและแสดงออกผลงานของเขาอย่างมีมีสีสันและจาก ค.ศ. 1968 จนกระทั่งถึง ค.ศ. 1971 เขาผลิตผลงานออกมามากมายทั้งภาพวาดและแกะสลักทองแดงหลายร้อยชิ้น โดยผลงานส่วนใหญ่นั้นถูกปฏิเสธไม่ได้รับการยอมรับเนื่องจากเป็นผลงานที่สื่อความอย่างอนาจาร แต่ภายหลังเมื่อปิกาโซได้เสียชีวิตลง กระแสทิศทางของศิลปะก็ได้เปลี่ยนแปลงจากลัทธิสำแดงพลังอารมณ์แนวนามธรรมและกระแสรูปแบบศิลปะแบบลัทธิสำแดงพลังอารมณ์ใหม่ (neo-expressionism) ในเวลาต่อมา
แหล่งข้อมูลอื่น
1881 1973
วัดโพธิ์เผือก (จังหวัดนนทบุรี)
วัดโพธิ์เผือก ตั้งอยู่ในหมู่ที่ 6 บ้านวัดจันทร์ ตำบลบางกรวย อำเภอบางกรวย จังหวัดนนทบุรี เป็นวัดดั้งเดิมของชาวสวนบางกรวย
ตามประวัติบอกเล่าสร้างขึ้นแต่ครั้งปลายกรุงศรีอยุธยา ประมาณปี พ.ศ. 2302 ได้วิสุงคามสีมาครั้งแรกเมื่อ พ.ศ. 2309 บนเนื้อที่ 9 ไร่เศษ ยังมีโบสถ์ (ปัจจุบันใช้เป็นวิหาร) และพระประธานศิลปะยุครัตนโกสินทร์ตอนต้นให้เห็น
อาคารเสนาสนะและปูชนียวัตถุ
อุโบสถสร้างเสร็จในปี พ.ศ. 2535 พระประธานมารวิชัยหน้าตัก 60 นิ้ว ใต้โบสถ์ใช้เป็นที่ปฏิบัติธรรม รวมทั้งให้ผู้ที่ศรัทธามาลอดโบสถ์สะเดาะเคราะห์
ลูกนิมิตหยกเป็นหยกโดย 8 ลูกฝังไว้ในตำแหน่งเสมาทั้ง 8 ทิศ ตามพุทธบัญญัติ ลูกที่ 9 อยู่กลางโบสถ์ ปัจจุบันได้เจาะช่องให้ชมและอธิษฐานสัมผัสรับพลังจากลูกนิมิตได้
วิหารใช้เป็นโบสถ์มาจนถึง พ.ศ. 2540 ภายในมีพระประธานศักดิ์สิทธิ์งดงามมากอายุกว่า 300 ปี แกะจากหินทรายแดงลงรักปิดทอง ปัจจุบันใช้เป็นที่ทำวัตรและปฏิบัติธรรม วิหารหลวงพ่อโสธร ประดิษฐานหลวงพ่อโสธรที่เคารพศรัทธาของผู้คนทั่วสารทิศ ในวิหารยังมีพระสังกัจจายน์ เจ้าแม่กวนอิม เสด็จพ่อ ร.5 และท้าวจตุคามรามเทพด้วย
ปูชนียวัตถุอื่นได้แก่ พระสังกัจจายน์ พระสีวลี และเจ้าแม่กวนอิม ที่มีฤทธานุภาพในด้านเสริมโชคชะตา สร้างความสำเร็จในอาชีพ การงาน การศึกษา และครอบครัว ประดิษฐานอยู่ใต้ต้นพระศรีมหาโพธิ์ที่นำหน่อมาจากพุทธคยาโดยตรง
เทศบาลตำบลฟากท่า
เทศบาลตำบลฟากท่า เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 9 ตำบลฟากท่า และพื้นที่บางส่วนของหมู่ 3 ตำบลสองคอน ในอำเภอฟากท่า จังหวัดอุตรดิตถ์ เดิมมีฐานะเป็นสุขาภิบาลฟากท่าที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลฟากท่ามีประชากร 721 คน เป็นเทศบาลที่มีประชากรน้อยที่สุดเป็นอันดับสองในประเทศไทยและเป็นเทศบาลที่มีพื้นที่น้อยที่สุดเป็นอันดับสองในประเทศไทย
พระนางพรหมจารีและพระกุมารกำลังอ่าน
ดูบทความหลักที่ พระแม่มารีและพระบุตร
พระแม่มารีและพระบุตรอ่านหนังสือ (Madonna with Child Reading หรือ Ince Hall Madonna) เป็นภาพเขียนสีน้ำมันที่เขียนโดยยัน ฟัน ไอก์ จิตรกรชาวดัตช์คนสำคัญของงานจิตรกรรมเนเธอร์แลนด์เริ่มแรก ปัจจุบันตั้งแสดงอยู่ที่หอศิลป์แห่งชาติ วิกตอเรีย เมืองเมลเบิร์น ประเทศออสเตรเลีย ยัน ฟัน ไอก์เขียนภาพ "พระแม่มารีและพระบุตรอ่านหนังสือ" เสร็จในปี ค.ศ. 1433
คำจารึกบนผนังด้านบนซ้าย "COPLETV ANO D M CCCC XXXIIJ P IOHEM DE EYC BRVGIS" ทางด้านขวา "ALC IXH XAN"
วนัสธนา สัจจกุล
วนัสธนา สัจจกุล (ชื่อเดิม ธวัชชัย สัจจกุล) หรือที่รู้จักกันดีในชื่อ บิ๊กหอย อดีตหัวหน้าพรรคพลังคนกีฬา อดีตสมาชิกสภาผู้แทนราษฎรของประเทศไทย และอดีตผู้จัดการทีมฟุตบอลทีมชาติไทย
ประวัติ
นายวนัสธนา สัจจกุล เกิดเมื่อวันที่ 9 กุมภาพันธ์ พ.ศ. 2486 ที่อำเภอสุไหงปาดี จังหวัดนราธิวาส เป็นบุตรนายสุเทพและนางชวลิต สัจจกุล มีพี่น้อง 12 คน สมรสกับนางสุพัทรา มีบุตรชาย 2 คนและบุตรสาวคนเล็กอีก 1 คน หนึ่งในนั้นคือนักแสดงที่มีชื่อเสียงคือ ธีรภัทร์ สัจจกุลและชลนสร สัจจกุล (บุตรนอกสมรส) รวมมีบุตร 4 คน เริ่มเรียนหนังสือที่โรงเรียนสตรีวรนาถ มัธยมศึกษาตอนปลายที่โรงเรียนสวนกุหลาบวิทยาลัย แผนกวิทยาศาสตร์ และศึกษาต่อวิศวกรรมโยธา สถาบันเทคโนโลยีมาปัว ประเทศฟิลิปปินส์ ในครั้งนั้นได้เป็นนักฟุตบอลของมหาวิทยาลัย และสโมสรฟิลิปปินส์ ได้เบี้ยเลี้ยงเดือนละ 200–300 บาท และยังได้ติดทีมชาติฟิลิปปินส์กลับมาแข่งที่ประเทศไทยด้วย ส่วนระดับปริญญาโท สำเร็จการศึกษาจากคณะจัดการ สถาบันบัณฑิตบริหารธุรกิจศศินทร์ แห่ง จุฬาลงกรณ์มหาวิทยาลัย มีชื่อเสียงมาพร้อมกับทีมฟุตบอลทีมชาติไทย ชุด "ดรีมทีม" ซึ่งเป็นชุดที่ได้แชมป์ซีเกมส์ ที่สิงคโปร์ ประจำปี พ.ศ. 2536 ในฐานะผู้จัดการทีม ที่มีนักฟุตบอลที่มีชื่อเสียงจำนวนมากร่วมทีม ได้แก่ เกียรติศักดิ์ เสนาเมือง, ตะวัน ศรีปาน, ธวัชชัย ดำรงค์อ่องตระกูล, ดุสิต เฉลิมแสน, โกวิทย์ ฝอยทอง เป็นต้น
ชีวิตทางการเมือง
ในทางการเมือง นายวนัสธนาเป็นสมาชิกสภาผู้แทนราษฎร กรุงเทพมหานคร สังกัดพรรคประชาธิปัตย์ ในการเลือกตั้งปี พ.ศ. 2539 เคยลงรับสมัครผู้ว่าราชการกรุงเทพมหานคร สังกัดพรรคประชาธิปัตย์ เมื่อปี พ.ศ. 2543 โดยได้ลำดับคะแนนมาเป็นที่สาม และในการเลือกตั้งผู้ว่าฯ ในปี พ.ศ. 2547 นายวนัสธนาจะลงสมัครอีกครั้งในแบบอิสระ แต่ได้เปลี่ยนใจกลางคัน เนื่องจากอ้างว่าได้ดูผลสำรวจความนิยมแล้ว ก็ไม่ได้กระเตื้องขึ้นเลย และได้ใช้ค่าใช้จ่ายในการผลิตแผ่นพับแนะนำตัวไปกว่าล้านบาทแล้ว
ต่อมาเป็นสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย ในปี พ.ศ. 2544 และ ปี พ.ศ. 2548
ในกลางปี พ.ศ. 2550 ได้เข้าร่วมกับพรรคมัชฌิมาธิปไตย พร้อมด้วยกับบุตรชายคนโต คือ นายกฤษดา สัจจกุล
ในปี พ.ศ. 2553 นายวนัสธนาได้สมัครเข้าเป็นสมาชิกพรรคพลังคนกีฬา และได้รับเลือกให้เป็นหัวหน้าพรรคเมื่อวันที่ 20 ธันวาคม พ.ศ. 2553
ในการเลือกตั้งปี พ.ศ. 2554 พรรคพลังคนกีฬา ได้ส่งผู้สมัครในระบบบัญชีรายชื่อครบตามจำนวนที่ กกต. กำหนดให้ส่งได้ คือ 125 คน โดยมีหมายเลขประจำพรรค คือ หมายเลข 36 โดยนายวนัสธนา สัจจกุล เป็นผู้สมัครลำดับที่ 1 แต่ก็ไม่ได้รับการเลือกตั้งแต่อย่างใด หลังจากนั้นจึงได้ลาออกจากตำแหน่งหัวหน้าพรรคและสมาชิกพรรคพลังคนกีฬาเมื่อวันที่ 9 มกราคม พ.ศ. 2556 พร้อมกับนายกฤษฎิ์ พรหมทอง ที่ขอลาออกจากตำแหน่งรองหัวหน้าพรรคคนที่ 1
ในวันอังคารที่ 13 พฤศจิกายน พ.ศ. 2561 นายวนัสธนาได้เดินทางเข้ามาสมัครเป็นสมาชิก พรรคพลังประชารัฐ
การทำงานด้านกีฬา
พ.ศ. 2532 : ได้รู้จักกับนายวิจิตร เกตุแก้ว (อดีตนายกสมาคมฟุตบอลแห่งประเทศไทย) จึงได้เริ่มเข้าสู่วงการฟุตบอลไทย
พ.ศ. 2535 :
พ.ศ. 2536 :
พ.ศ. 2537 :
พ.ศ. 2538 :
พ.ศ. 2539 :
ที่มาของชื่อ
ที่มาของชื่อ บิ๊กหอย นายวนัสธนามีชื่อเล่นว่า "อ๊อด" สมัยเป็นนักเรียน ครูพละสั่งให้เข้าแถวแต่ยังเล่นซุกซนกับเพื่อน ครูเลยตะโกนเรียกว่า "ไอ้หอย เขาให้แถวตรงยังยุกยิกอยู่ได้" พวกเพื่อนเลยชอบใจ เรียกใหม่ว่า "หอย" ตั้งแต่ตอนนั้น
พ.ศ. 2436
พุทธศักราช 2436 (นับแบบใหม่) ตรงกับปีคริสต์ศักราช 1893 เป็นปีปกติสุรทินที่วันแรกเป็นวันอาทิตย์ ตามปฏิทินเกรกอเรียน
มิเกล อังเฆล โลตินา
มิเกล อังเฆล โลตินา โอรูเอเชบาร์ริอา (Miguel Ángel Lotina Oruechebarría) เกิดเมื่อวันที่ 18 มิถุนายน ค.ศ. 1957 ในเมืองเมญญากา ประเทศสเปน เขาเคยคุมทีมอัสปัญญ็อลในลาลิกาของสเปน แล้วนำอัสปัญญ็อลได้แชมป์โกปาเดลเรย์ ในปี ค.ศ. 2006
แคลิฟอร์นิเคชัน
แคลิฟอร์นิเคชัน (Californication) เป็นสตูดิโออัลบั้มลำดับที่ 7 ของวงร็อกสัญชาติอเมริกัน เรดฮอตชิลีเพปเปอส์ อัลบั้มได้เปิดตัวในวันที่ 8 มิถุนายน ค.ศ. 1999 ผ่านทางค่ายวอร์เนอร์บราเธอส์ โดยมีริก รูบิน เป็นโปรดิวเซอร์ แคลิฟอร์นิเคชัน ได้อดีตมือกีตาร์ประจำวง จอห์น ฟรัสซิแอนเต กลับมาเล่นอีกครั้งภายหลังจากการร่วมวงในอัลบั้ม Mother's Milk (ค.ศ. 1989) และ Blood Sugar Sex Magik (ค.ศ. 1991) ซึ่งเขามาแทนตำแหน่งของเดฟ นาวาร์โร ที่ออกจากวงไป การกลับมาของ ฟรัสซิแอนเต ได้ทำให้ดนตรีของวงเปลี่ยนไปโดยสิ้นเชิง อัลบั้มมีการใช้เนื้อหาโดยรวมที่เกี่ยวข้องกับการเสียดสีเรื่องเพศ ซึ่งค่อนข้างเกี่ยวพันธ์กับวง แต่ก็ยังมีการธีมอื่นๆ ด้วยทั้ง ความต้องการทางเพศ ความตาย การคิดฆ่าตัวตาย แคลิฟอร์เนีย สารเสพติด โลกาภิวัฒน์ และการท่องเที่ยว
ภายหลังออกอัลบั้ม แคลิฟอร์นิเคชัน แล้ว ได้กลายเป็นสตูดิโออัลบั้มที่ประสบความสำเร็จในยอดจำหน่ายสูงสุดของวง ด้วยยอดจำหน่ายกว่า 15 ล้านชุดทั่วโลก และกว่า 6 ล้านชุดในสหรัฐอเมริกาเพียงที่เดียว ในปี ค.ศ. 2002 อัลบั้มได้จำหน่ายไปแล้วกว่า 4 ล้านชุดในยุโรป มีซิงเกิลฮิตที่รู้จักกันดีทั้ง "Otherside", "Californication", "Parallel Universe", "Scar Tissue", "Around the World" และ "Road Trippin'" และมีซิงเกิลที่ได้รับรางวัลแกรมมีในเพลง "Scar Tissue" อัลบั้มได้ติดอันดับ 3 บนบิลบอร์ด 200 อัลบั้มยังติดอันดับ 399 ในหัวข้อ "500 อัลบั้มที่ยิ่งใหญ่ที่สุดตลอดกาล" จากนิตยสารโรลลิงสโตน
การบันทึกครั้งนี้นับเป็นการเปลี่ยนแปลงครั้งสำคัญในแนวทางทำดนตรีของวง เกร็ก เทต แห่งนิตยสารโรลลิงสโตน ได้กล่าวว่า "ในขณะที่อัลบั้มก่อนหน้านี้ทั้งหมดของ เรดฮอตชิลีเพปเปอส์ ดูมีชีวิตชีวาสูง แต่ใน แคลิฟอร์นิเคชัน นั้นกลับกล้าที่จะทำให้มันมีจิตวิญญาณและความศักดิ์สิทธิ์" นักวิจารณ์คนอื่นอย่างพอล เวอร์นา จากบิลบอร์ด ก็ได้แสดงความเห็น ว่าอัลบั้มนำออกมาซึ่ง "ความเบาของความไพเราะกว่า" ตรงข้ามกับ 6 อัลบั้มก่อนหน้านี้ทั้งหมด ซึ่งทำให้เขามือเบส ฟลี กลับจากการดีดเบสด้วยมือมาใช้ปิ้กดีดแทน
หลี่ เฉียง
หลี่ เฉียง (เกิด 23 กรกฎาคม ค.ศ. 1959) เป็นนักการเมืองที่ดำรงตำแหน่งนายกรัฐมนตรีจีนคนที่ 8 และคนปัจจุบันตั้งแต่ 11 มีนาคม ค.ศ. 2023 ต่อจากหลี่ เค่อเฉียง เขาดำรงตำแหน่งสมาชิกอันดับสองของคณะกรรมการประจำโปลิตบูโรของพรรคคอมมิวนิสต์จีนตั้งแต่เดือนตุลาคม ค.ศ. 2022 ก่อนหน้านี้เขาดำรงตำแหน่งเลขาธิการพรรคประจำนครเซี่ยงไฮ้ระหว่างปี ค.ศ. 2017 ถึง ค.ศ. 2022 เลขาธิการพรรคประจำมณฑลเจียงซูระหว่างปี ค.ศ. 2016 ถึง ค.ศ. 2017 และผู้ว่าการมณฑลเจ้อเจียงตั้งแต่ ค.ศ. 2012 ถึง ค.ศ. 2016
ในระหว่างที่เขาดำรงตำแหน่งในเซี่ยงไฮ้ เขาได้เปิดตลาดหลักทรัพย์เซี่ยงไฮ้ STAR Market เพื่อดูแลการลงทุนจากต่างประเทศในเมือง ซึ่งได้ผ่อนปรนข้อกำหนดสำหรับผู้อพยพในการขอใบอนุญาตอยู่อาศัย และสร้างเมืองใหม่ 5 เมืองเพื่อลดปัญหาการขาดแคลนที่ดิน นอกจากนี้ เขายังสั่งปิดเมืองเซี่ยงไฮ้เป็นเวลา 2 เดือนในปี ค.ศ. 2022 เพื่อป้องกันการแพร่ระบาด ซึ่งสร้างความเสียหายอย่างรุนแรงต่อเศรษฐกิจท้องถิ่นและถูกวิพากษ์วิจารณ์ อย่างไรก็ตาม เขาได้รับการเลื่อนตำแหน่งเป็นคณะกรรมการประจำโปลิตบูโรในปี ค.ศ. 2022 และกลายเป็นนายกรัฐมนตรีในปี ค.ศ. 2023
หลี่ทำงานร่วมกับเลขาธิการพรรคคอมมิวนิสต์จีนคนปัจจุบัน สี จิ้นผิง ที่เจ้อเจียง เขาถูกมองว่าเป็นพันธมิตรที่ใกล้ชิดกับสี แม้ว่าเขาจะใกล้ชิดกับสี แต่โดยทั่วไปแล้วหลี่ก็ยังถูกมองว่าเป็นมือโปรด้านธุรกิจอีกด้วย
ทีปิกา ปาทุโกณ
นอกเหนือจากการแสดงแล้ว ทีปิกา ปาทุโกณ ยังเป็นทูตตราสินค้าที่โดดเด่น ดังเช่น ทิสโซต์, โซนี่ ไซเบอร์ช็อต, เนสกาแฟ รวมถึง คิงฟิชเชอร์แอร์ไลน์
ฟาโรห์คาบาช
คาบาช หรือ คาบาบาช หรือ คาบบาช ทรงพำนักอยู่ที่เมืองซาอิสในเขตปกครองท้องถิ่นลำดับที่ห้าของอียิปต์ล่างในช่วงศตวรรษที่ 4 ก่อนคริสตกาล ระหว่างการยึดครองอียิปต์ครั้งที่สองของเปอร์เซีย (ระหว่าง 343–332 ปีก่อนคริสตกาล) พระองค์ทรงได้นำการปฏิวัติต่อต้านการปกครองของเปอร์เซียร่วมกับพระราชโอรสพระองค์โตของพระองค์ในช่วงระหว่าง 338 ถึง 335 ปีก่อนคริสตกาล ไม่กี่ปีก่อนการพิชิตอียิปต์โดยกษัตริย์อเล็กซานเดอร์มหาราช กล่าวกันว่าฟาโรห์เนคทาเนโบที่ 2 ซึ่งเป็นผู้ปกครองอียิปต์พระองค์สุดท้ายที่ถูกเนรเทศอาจจะทรงให้ความช่วยเหลือในการก่อกบฏดังกล่าว แต่พระองค์อาจจะทรงความล้มเหลวในการก่อกบฏ
ไม่ค่อยทราบเกี่ยวกับข้อมูลของฟาโรห์คาบาช พระองค์ทรงได้รับการขนานพระนามว่าเป็น "เจ้าแห่งดินแดนทั้งสอง" คือ กษัตริย์แห่งอียิปต์บนและล่าง และในพระนาม "บุตรแห่งรา" อีกพระนามหนึ่งของฟาโรห์ และทรงมีพระนามครองราชย์ว่า เซเนน-เซเทป-เอน-พทาห์ ในบันทึกคำสั่งโดยทอเลมี ลากิเดส ซึ่งทรงขึ้นเป็นฟาโรห์ปโตเลมีที่ 1 โซเตอร์ เมื่อ 305 ปีก่อนคริสตกาล
ในช่วงทศวรรษที่ 330 ก่อนคริสตกาล ผู้ปกครองชาวอียิปต์พระนามว่า คามบาซุตเอน ซึ่งเป็นที่รู้จักอย่างกว้างขวางในพระนาม คาบาช ได้ทรงนำการรุกรานเข้าสู่ราชอาณาจักรคุช ซึ่งถูกกษัตริย์นาสตาเซนทรงสามารถเอาชนะได้ตามที่บันทึกไว้ในจารึก ซึ่งปัจจุบันอยู่ในพิพิธภัณฑ์เบอร์ลิน โลงพระศพของพระโคอาพิสที่ปรากฏพระนามของพระองค์ถูกพบในวิหารเซราพิสแห่งซักกอเราะฮ์ ซึ่งสามารถย้อนหลังไปถึงปีที่ 2 แห่งการครองราชย์ของพระองค์
ลูสยัวร์เซลฟ์ทูแดนซ์
เพลงที่ได้รับกระจายไปยังสถานีวิทยุซิงเกิลที่สองจากอัลบั้มในวันที่ 13 สิงหาคม ค.ศ. 2013 ตามด้วยซิงเกิลฮิตทั่วโลก "Get Lucky" ก่อนที่จะมีการเปิดตัว "Lose Yourself to Dance" ชาร์ตในประเทศต่างๆ รวมถึงฝรั่งเศส, สวีเดน, สวิตเซอร์แลนด์ และสหราชอาณาจักร ในสหราชอาณาจักร เพลงได้เข้าร่วมรายการเล่นเพลงของ BBC Radio 1 ,BBC Radio 2 ซิงเกิลนี้ติดอันดับที่ 49 ของชาร์ตซิงเกิลแห่งสหราชอาณาจักร
พรชิตา ณ สงขลา
พรชิตา ณ สงขลา (เกิด 20 มิถุนายน พ.ศ. 2523) ชื่อเล่น เบนซ์ เป็นนักแสดง นักร้อง พิธีกรชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ
พรชิตา ณ สงขลา เกิดเมื่อวันศุกร์ที่ 20 มิถุนายน พ.ศ. 2523 ที่กรุงเทพมหานคร เป็นน้องคนสุดท้องในจำนวนพี่น้องทั้งหมด 4 คน มีพี่ชาย 2 คน และ พี่สาว 1 คน โดยคุณพ่อไชยพร ณ สงขลา​ กับแม่เสาวณีย์ ณ สงขลา​ มีอาชีพรับราชการทั้งคู่ สำเร็จการศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร ระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ ประสานมิตร และปริญญาโท จากคณะรัฐศาสตร์ มหาวิทยาลัยรามคำแหง เริ่มต้นเข้าสู่วงการบันเทิงโดยเริ่มจากเป็นนางแบบโฆษณา แชมพูเวลล่า ซันนี่ดรอป และแสดงละครจักรๆ วงศ์ๆ ของดาราวิดีโอ เมื่ออายุเพียง 13 ปี ต่อมาจึงได้แสดงละครแนวดราม่าอีกหลายเรื่องจนถึงปัจจุบัน โดยงานละครชิ้นเอกของเบนซ์คือเรื่อง เมียหลวง โดยรับบทเป็นเมียน้อย ซึ่งเป็นการพลิกบทบาทครั้งสำคัญ จนได้รับรางวัลเมขลา ผู้แสดงนำหญิงดีเด่น ประจำปี พ.ศ. 2542
นอกจากงานงานแสดง เบนซ์เคยมีธุรกิจเครื่องสำอางของตัวเธอเองในชื่อ เบนเซ่ (Bense) ทางด้านงานสังคมพรชิตา ณ สงขลา ได้รับการแต่งตั้งเป็น รองโฆษกกระทรวงวัฒนธรรม (ฝ่ายการเมือง) ประสานงานในด้านครอบครัว จากกระทรวงวัฒนธรรม ปี 2554 ได้รับรางวัลทูตวัฒนธรรม ด้านการพูด สัมมาวาจา จากกระทรวงวัฒนธรรม เมื่อวันที่ 18 พฤษภาคม 2554 รางวัลระฆังทอง บุคคลแห่งปี ครั้งที่ 4 ประจำปี 2554 เมื่อวันที่ 22 สิงหาคม 2554 และรางวัลเกิดอวอร์ด ครั้งที่ 1 เกิดได้ใจ เมื่อวันที่ 30 มีนาคม
ชีวิตส่วนตัว
ปัจจุบันสมรสกับ ร้อยเอก บรมวุฒิ หิรัญยัษฐิติ หรือ มิค ดารานักแสดงชายในสังกัดช่อง 3 ซึ่งเป็นน้องชายของชาตโยดม หิรัญยัษฐิติ เมื่อวันที่ 8 พฤศจิกายน พ.ศ. 2556 และจะมีพิธีฉลองมงคลสมรสวันที่ 26 เมษายน พ.ศ. 2557 ซึ่งตรงกับวันที่ทั้งคู่ได้คบหาเป็นแฟนกันครบ 9 ปี
ปัจจุบันทั้งคู่มีลูกด้วยกัน 3 คน คือ น้องปริม รัตน์นรี หิรัญยัษฐิติ น้องปราง กานต์สินี หิรัญยัษฐิติ และน้องเปรม ธีรวีร์ หิรัญยัษฐิติ
ผลงานอัลบั้ม (เดี่ยว)
อัลบั้ม แจ๋ว (2547)
เพลงประกอบละครเวที
ละครเวที ชายกลางโศกนาฏกรรมในจังหวะแทงโก้
ละครเวที มนต์รักสองฝั่งคลอง
เพลงร่วมกับศิลปินอื่น
อัมบั้ม รักทน รักนาน เพลง ราชันแห่งแผ่นดิน ร้องคำว่า "ที่ทรงครองราชย์ยาวนาน"
บอสแนก
ปรากฏหลักฐานการระบุชื่อของบอสแนกเก่าแก่ที่สุดในปี 1417 เข้าใจกันว่าชื่อหมู่บ้านตั้งตามผู้มาตั้งถิ่นฐานสองคนแรกซึ่งน่าจะมาจากบอชเนียชิตซา (Boshniachitsa) ปัจจุบันอยู่ในนอร์ทมาซิโดเนีย หรือน่าจะมาจากบอสเนีย
ในเดือนพฤศจิกายน 2021 เกิดอุบัติเหตุรถบัสขนนักท่องเที่ยวชนบนทางหลวงพิเศษสายสตรูมา ใกล้กับบอสแนก
เปอโยต์ 405
เปอโยต์ 405 (Peugeot 405) เป็นรถยนต์นั่งขนาดกลาง (Mid-Size Car) ผลิตโดยเปอโยต์ เริ่มผลิตเมื่อปี พ.ศ. 2530 ออกมาเพื่อทดแทนเปอโยต์ 505 (Peugeot 505) และเลิกผลิตเมื่อปี พ.ศ. 2540 โดยมีเปอโยต์ 406 (Peugeot 406) มาทดแทน แต่ในบางประเทศ เปอโยต์ 405 ยังมีการผลิตอยู่เพื่อแซยิดรุ่นเดิมไปก่อน เปอโยต์ 405 มีตัวถัง 2 แบบคือ ซีดาน 4 ประตู และสเตชันวากอน 5 ประตู มีเครื่องยนต์ตั้งแต่ 1.4 ไปจนถึง 2.0 ลิตรทั้งแบบเบนซินและดีเซล มีฐานการประกอบที่ประเทศอาร์เจนตินา ,ชิลี ,อียิปต์ ,ฝรั่งเศส ,อินโดนีเซีย ,อิหร่าน ,โปแลนด์ ,ไต้หวัน ,สหราชอาณาจักรและซิมบับเว ตลอดระยะเวลาที่ทำตลาด เปอโยต์ขาย 405 ไปได้ทั่วโลก 2.5 ล้านคัน
กีฬายิมนาสติกในโอลิมปิกฤดูร้อน 2012 – รอบคัดเลือกยิมนาสติกสากลหญิง
การแข่งขันกีฬายิมนาสติกในโอลิมปิกฤดูร้อน 2012 รอบคัดเลือกยิมนาสติกสากลหญิง เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 8 ทีม บุคคลรวมอุปกรณ์ 24 คน และอุปกรณ์ 4 ชนิด ชนิดละ 8 คน การคัดเลือกสิ้นสุดเมื่อวันที่ 29 กรกฎาคม ค.ศ. 2012
ไขควง
ไขควง คืออุปกรณ์ชนิดหนึ่งซึ่งออกแบบมาเพื่อขันสกรูให้แน่นหรือคลายสกรูออก ไขควงทั่วไปประกอบด้วยแท่งโลหะ ส่วนปลายใช้สำหรับยึดกับสกรู ซึ่งมีรูปร่างแตกต่างกันเพื่อให้ใช้ได้กับสกรูชนิดต่าง ๆ และมีแท่งสำหรับจับคล้ายทรงกระบอกอยู่อีกด้านหนึ่งสำหรับการไขด้วยมือ หรือไขควงบางชนิดอาจจะหมุนด้วยมอเตอร์ก็ได้ ไขควงทำงานโดยการส่งทอร์ก (torque) จากการหมุนไปที่ปลาย ทำให้สกรูหมุนตามเกลียวเข้าหรือออกจากวัสดุอื่น
นอกจากนี้ไขควงยังมีความจำเป็นกับชีวิตประจำวัน เพราะในชีวิตปัจจุบัน เครื่องใช้ไฟฟ้าหรือเครื่องจักรรอบตัวเราก็มีน้อตเป็นส่วนประกอบ ซึ่งไขควงมีหน้าที่ถอดออก และขันเข้า
ส่วนประกอบ
ไขควงประกอบด้วย ส่วนประกอบหลัก 3 ส่วนคือ
ด้ามไขควง ออกแบบให้มีรูปทรงที่สามารถจับได้ถนัดมือ และสามารถบิดไขควงไป-มา ได้แรงมากที่สุด ไขควงจะทำจากวัสดุต่าง ๆ เช่น ไม้ พลาสติก หรือ โลหะบางชนิดตามประเภทการใช้งาน
ปากไขควง จะทำจากเหล็กล้าเกรดดี ทรงกลมหรือสี่เหลี่ยม จัตุรัส ตีขึ้นรูปให้ลาดแบน และ ชุบแข็งด้วยความร้อน ในส่วนที่ไม่ได้ตีขึ้นรูปจะเป็นก้านไขควง ถ้าเป็นไขควงที่ใช้สำหรับงานเบาจะเป็นเหล็กกล้าทรงกลม ถ้าเป็นไขควงสำหรับใช้งานหนักจะเป็นเหล็กกล้าทรงสี่เหลี่ยมจัตุรัส เพื่อให้สามารถใช้ประแจหรือคีมจับเพิ่มแรงบิดงานได้
ก้านไขควงส่วนที่ต่อกับด้ามจะตีเป็นเหลี่ยมลาด เพื่อให้สวมได้สนิทกับด้าม เพื่อให้ด้ามจับก้านไขควงได้สนิทและไม่หมุนเมื่อใช้งานไขควง ในปัจจุบันมีการออกแบบให้ก้านไขควงทะลุตลอดด้ามที่เป็นพลาสติกหรือไฟเบอร์ และทำเป็นแท่นรับแรงสามารถใช้ค้อนเคาะตอกเพื่อการทำงานบางประเภทได้
ขนาดความกว้างของปากไขควง จะมีสัดส่วนมาตรฐานสัมพันธ์กับขนาดความยาวทั้งหมดของไขควง ซึ่งเป็นข้อสำคัญอย่างยิ่งสำหรับการเลือกใช้ไขควงเพราะแรงบิดที่กระทำต่อตัวสกรูจะเป็นผลส่วนหนึ่งมาจากความยาวนี้ และอีกประการหนึ่งไขควงขนาดยาว ปากไขควงจะกว้างกว่าปากไขควงขนาดสั้น ความหนาของปากไขควงจะขึ้นอยู่กับความกว้างของปาก ปากกว้างมากก็จะยิ่งมีความหนามากขึ้น ความหนาของปากไขควงมีผลโดยตรงกับการออกแรงบิดตัวสกรูเพราะถ้าขนาดของปากไขควงไม่พอดีกับร่องผ่าของหัวสกรูจะทำให้การขันพลาดทำให้หัวสกรูเยินหรือต้องสูญเสียแรงงานส่วนหนึ่งในการประคองปากไขควงให้อยู่บนร่องหัวสกรู แทนการหมุนสกรู
ก่อนการนำไขควงไปใช้งาน ต้องตรวจสอบปากไขควงให้อยู่ในสภาพพร้อมที่จะใช้งาน คือ ปากต้องเรียบ ไม่มีรอยบิด และเมื่อพิจารณาดูจากด้านล่างต้องมีรูปทรงเป็นสี่เหลี่ยมผืนผ้า ไขควงที่ปากชำรุดสึกหรอไม่เรียบตรงหรือปากแตกร้าวจะเป็นอันตรายต่อการใช้งานมาก เพราะเมื่อใช้งานปากไขควงจะไม่สัมผัสกับร่องบนหัวสกรูเต็มที่ เมื่อออกแรงบิดจะทำให้พลาดจากร่องซึ่งทำให้หัวสกรูบิ่นหรือลื่นจากหัวสกรู ทำให้ผู้ขันได้รับอันตรายได้
ไขควงแฉก (Phillips) หรือไขควงหัวลูกศร เป็นไขควงที่ออกแบบมาสำหรับใช้กับ สกรูชนิดร่องหัวผ่าไขว้กัน การออกแบบ ขนาด และการเลือกใช้งานก็เช่นเดียวกับไขควงปากแบน ข้อสำคัญที่สุดคือต้องเลือกใช้ไขควงที่ปากแนบสนิทกับร่องผ่าบนหัวสกรู จึงใช้งานได้เต็มตามประสิทธิภาพของไขควง
ไขควงเยื้องศูนย์ (Offset Screw Driver) เป็นไขควงที่ออกแบบมาสำหรับการงานพิเศษที่ไขควงแบบปกติใช้งานไม่ได้ เช่นตามซอกมุมต่าง ๆ ไขควงชนิดนี้ทำปากไขควงอยู่ที่ปลายทั้งสองด้าน อาจหันปากไปในตำแหน่งตามกันหรือเยื้องกันก็ได้ ส่วน ก้านใบไขควงอยู่ตรงกลางและทำหน้าที่เป็นด้ามไขควงด้วย
เอ็นเอ็กซ์ที อิน ยัวร์ เฮาส์ (2022)
เอ็นเอ็กซ์ที อิน ยัวร์ เฮาส์ เป็นงาน อิน ยัวร์ เฮาส์ ครั้งที่ 30 จัดขึ้นเฉพาะนักมวยปล้ำจากค่ายดับเบิลยูดับเบิลยูอี เอ็นเอ๊กซ์ทีเท่านั้น งานออกอากาศแบบจ่ายเมื่อรับชมทั่วโลก โดยสตรีมผ่าน Peacock ในสหรัฐอเมริกา และดับเบิลยูดับเบิลยูอี เน็ตเวิร์ค ในระดับนานาชาติ โดยจะมีขึ้นในวันเสาร์ที่ 4 มิถุนายน ค.ศ. 2022
อักษรเขมร
อักษรเขมร (អក្សរខ្មែរ)​ ​คือรูปอักษรที่ดัดแปลงมาจากอักษรหลังปัลลวะ (ราว พ.ศ. 1200-1400) ซึ่งเป็นอักษรที่พัฒนามาจากอักษรปัลลวะ (ราว พ.ศ. 1100-1200) อีกต่อหนึ่ง อักษรปัลลวะนี้ เป็นอักษรที่มาจากอินเดียตอนใต้ ซึ่งเป็นชุดอักษรที่มีกำเนิดมาจากอักษรพราหมี ที่ใช้กันอย่างแพร่หลายในสมัยพระเจ้าอโศกมหาราช (ราว พุทธศตวรรษที่ 3) จารึกอักษรเขมรเก่าสุด พบที่ปราสาทโบเร็ย จังหวัดตาแก้ว ทางใต้ของพนมเปญ อายุราว พ.ศ. 1154 รูปแบบโบราณของอักษรเขมร ที่เรียกอักษรขอม เป็นแม่แบบของ อักษรไทย อักษรลาว อักษรเขมรใช้เขียนภาษาเขมร และมนต์คาถา พระสงฆ์ผู้สร้างตัวอักษรเขมรในปัจจุบัน สมเด็จพระสุคนธาธิบดี(ปาน ปญฺญาสีโล) วัดปทุมวดี พนมเปญ สมเด็จพระสังฆราชแห่งเขมร มีพระนามเดิมว่า'ปาน"ประสูติที่เมืองพระตะบอง บวชเณรเมื่ออายุ๑๒ปี เข้ามาศึกษาที่วัดสระเกศ กรุงเทพฯ เมื่อบวชเป็นพระ ได้ถวายตัวเป็นศิษย์พระบาท สมเด็จพระจอมเกล้าเจ้าอยู่หัว เมื่อครั้งยังทรง ผนวช ได้เล่าเรียนอักษรขอมไทย อักษรขอม บรรจงและบาลี จนสอบได้เปรียญธรรม พ.ศ.๒๓๙๘ นักองค์ด้วง กษัตริย์กัมพูชากราบ ทูลขอพระราชทานธรรมยุตินิกายไปยังเขมร ร.๔ จึงทรงโปรดให้มหาปานและคณะเดินทาง ไปเขมร เพื่อตั้งคณะธรรมยุติ และเจริญในสมณ ศักดิ์เรื่อยมาจนถึงชั้นสมเด็จพระสังฆราช สมเด็จปานทรงเป็นกวีและนักปราชญ์ ทรงวาง รากฐานการศึกษาของเขมรด้วยการประยุกติ์ อักษรขอมไทย อักษรขอมบรรจง มาผสมแก้ไข เพิ่มเติม จนกลายเป็นอักษรเขมรในปัจจุบัน เรียกว่า"อักษรขอมเชลียง"
ลักษณะ
อักษรเขมรมีลักษณะที่แตกต่างกันหลายชนิด ซึ่งใช้ในจุดประสงค์ที่แตกต่างกัน
อักษรเขมร
ยูนิโคดไม่ถือว่าอักษรแต่ละแบบเป็นอักษรคนละชนิด แต่เป็นเพียงอักษรต่างรูป ดังนั้นอักษรมูลจะแสดงผลด้วยไทป์เฟซ MoolBoran และอักษรเชฺรียง-ฌรจะแสดงผลด้วยไทป์เฟซ DaunPenh ซึ่งมีในวินโดวส์วิสตาเป็นต้นไป เพิ่มขนาดเพื่อให้เห็นรายละเอียดรูปร่างชัดเจน
พยัญชนะ
อักษรเขมรมีพยัญชนะ 35 ตัว เลิกใช้ไป 2 ตัว พยัญชนะแบ่งเป็น 2 ชุดคือ พยัญชนะเสียงไม่ก้อง (อโฆษะ) พื้นเสียงเป็น ออ-อา พยัญชนะเสียงก้อง (โฆษะ) พื้นเสียงเป็น ออ-โอ  เมื่อประสมสระ พยัญชนะต่างชุดกันออกเสียงต่างกัน อักษรเขมรมีทั้งพยัญชนะธรรมดา และพยัญชนะซ้อนที่ใส่ไว้ใต้พยัญชนะตัวอื่น พยัญชนะซ้อนจะใช้เมื่อต้องการตัดพื้นเสียงของพยัญชนะตัวก่อนหน้า อักษรไทยที่กำกับไว้คือการปริวรรตอักษรเขมรมาเป็นอักษรไทย ส่วนเสียงอ่านจะแสดงด้วยสัทอักษรสากล
นอกจากนี้ยังมีพยัญชนะพิเศษซึ่งประดิษฐ์ขึ้นเพื่อแทนเสียงคำยืมหรือคำทับศัพท์จากภาษาอื่น เช่นภาษาไทยหรือภาษาฝรั่งเศส ส่วนใหญ่สร้างโดยการซ้อนพยัญชนะไว้ใต้ ហ (ห)
สระ
สระในอักษรเขมรมีสองแบบคือ สระลอยและสระจม สระลอยใช้เขียนเมื่อมิได้ผสมกับพยัญชนะ (เปรียบเหมือนขึ้นต้นด้วย อ) ส่วนสระจมใช้ประกอบกับพยัญชนะอื่น พยัญชนะที่ไม่มีสระกำกับจะออกเสียงตามเสียงเดิมของพยัญชนะดังที่กล่าวไว้ด้านบน (เทียบได้กับ ออ) เสียงสระจะแตกต่างจากอักษรไทย และขึ้นอยู่กับว่าพยัญชนะเป็นอโฆษะหรือโฆษะด้วย ต่อไปนี้เป็นสระลอย
ต่อไปนี้คือสระจม บรรทัดแรกคือการปริวรรต บรรทัดที่สองหมายถึงเสียงสระเมื่อผสมกับพยัญชนะอโฆษะ และบรรทัดที่สามหมายถึงเสียงสระเมื่อผสมกับพยัญชนะโฆษะ
* คำอ่านสระที่เป็นภาษาไทยในตารางข้างต้น เป็นเพียงการเลียนเสียงเป็นภาษาไทยให้ใกล้เคียงที่สุดเท่านั้น หากต้องการออกเสียงให้ตรงกับเสียงภาษาเขมรจริงๆ ควรดูวิธีอ่านจากสัทอักษรสากล(IPA)
ตัวเลข
ตัวเลขในอักษรเขมรมีลักษณะคล้ายเลขไทยมาก ไม่ว่าจะเป็นอักษรแบบใด ได้แก่ วิธีใช้เหมือนกับเลขฮินดูอารบิกทั่วไป มีเครื่องหมายคั่นหลักพันเป็นจุลภาค และมีจุดทศนิยมเป็นมหัพภาค
นอกจากนี้ยังมีสัญลักษณ์อีกแบบหนึ่งสำหรับแทนตัวเลข
ยูนิโคด
ในยูนิโคด อักษรเขมรมีช่วงหลักที่ U+1780–U+17FF และมีสัญลักษณ์เกี่ยวกับวันที่ทางจันทรคติในช่วง U+19E0–U+19FF
ชัชชน รัตนรักษ์
ชัชชน รัตนรักษ์ นักธุรกิจผู้มีอิทธิพลผู้หนึ่งในแวดวงธุรกิจประเทศไทย และเป็นรุ่นที่ 3  ของตระกูลรัตนรักษ์
ตระกูลรัตนรักษ์ถือเป็นตระกูลรุ่นบุกเบิกตระกูลหนึ่งซึ่งยังคงความเป็นยักษ์ใหญ่ในสังคมธุรกิจไทย เป็นผู้ถือหุ้นหลักในบริษัทชั้นนำของไทยหลากหลายบริษัท อาทิ ธนาคารกรุงศรีอยุธยา จำกัด (มหาชน), บริษัท ปูนซีเมนต์นครหลวง จำกัด(มหาชน), บริษัท อลิอันซ์ อยุธยา จำกัด, บริษัท ศรีอยุธยา แคปปิตอล จำกัด (มหาชน), บริษัท แม็ทชิ่ง สตูดิโอ จำกัด (มหาชน), บริษัท มีเดีย ออฟ มีเดียส์ จำกัด (มหาชน), บริษัท อีสเทอร์น สตาร์ เรียล เอสเตท จำกัด (มหาชน), บริษัท รักษาความปลอดภัย เอชอาร์ โปร แอนด์ เซอร์วิส จำกัด และยังเป็นผู้ถือหุ้นรายใหญ่ในบริษัท กรุงเทพโทรทัศน์และวิทยุ จำกัด (BBTV) หรือช่อง 7 เอชดี
ประวัติ
ชัชชน เกิดเมื่อปี พ.ศ. 2515 เป็นบุตรชายคนเดียวของ นายกฤตย์ รัตนรักษ์ ประธานกรรมการบริษัท กรุงเทพโทรทัศน์และวิทยุ จำกัด หรือช่อง 7 เอชดี และผู้นำกลุ่มธุรกิจรัตนรักษ์ ชัชชน เป็นหลานของ นายชวน รัตนรักษ์ ผู้ก่อตั้งธนาคารกรุงศรีอยุธยา จำกัด (มหาชน), บริษัท ปูนซีเมนต์นครหลวง (ผู้ผลิตปูนตรานกอินทรี) และ บริษัท กรุงเทพโทรทัศน์และวิทยุ จำกัด หรือช่อง 7 เอชดี ผู้ซึ่งได้รับการยกย่องว่าเป็นหนึ่งในตำนานนักธุรกิจไทยเชื้อสายจีนที่ยิ่งใหญ่ที่สุดท่านหนึ่งของประเทศไทย
ด้านการศึกษา ชัชชน (ต้น) ศึกษาในประเทศไทยจนอายุ 10 ปี จากนั้นก็เข้าศึกษาต่อในระดับประถมและมัธยมในประเทศสหราชอาณาจักร และศึกษาต่อระดับปริญญาตรีสาขาเศรษฐศาสตร์ (เกียรตินิยม) ที่สถาบัน มหาวิทยาลัยลอนดอน ประเทศสหราชอาณาจักร สำเร็จการศึกษาในปี พ.ศ. 2539
กลุ่มรัตนรักษ์ เป็นกลุ่มที่เรียกว่ากลุ่มเงินเก่า (old money) นิตยสาร Forbes แห่งสหรัฐอเมริกาเคยกล่าวไว้ว่าเป็นกลุ่มที่เก็บตัวและค่อนข้างลึกลับ